Orion (stjernebilde)

Orion er et av de mest kjente stjernebildene vi har. Det er oppkalt etter Orion i gresk mytologi. I det gamle Sumer mente man at stjernebildet forestilte Gilgamesh.Andrew J.Boyle: Solskip og stjerneguder (s. 84), forlaget Opphav, Fredrikstad 2008, ISBN 978-82-997845-0-4

Stjernebildet inneholder lyssterke stjerner som Betelgeuze, Bellatrix og Rigel.

De tre kraftig lysende stjernene i midten heter Alnitak, Alnilam og Mintaka. I svensk folketradisjon blir Orions belte kalt for Friggerocken, altså Friggs rokkehode (rokk var i gammel tid kjeppen som man festet spinnematerialet til [engelsk distaff], ikke det som snurret tråden - jf. plantenavnet kjerringrokk). Dette stammer trolig fra førkristen tid og er et av de spredte vitnemålene om den astronomiske mytologien som må ha funnes i Norden. «Marias Rokk» er en kristnet variant av dette navnet.Kristian Hald: Personnavne i Danmark – middelalderen (s. 74), Dansk historisk fællesforenings håndbøger, København 1974

Stjernebildet var et av de 48 som ble beskrevet av Ptolemaios, og er også omtalt i Bibelen i Jobs bok kapittel 38, vers 31.


 Se også 
 Karlsvogna

 Referanser 

 Eksterne lenker 



Kategori:Artikler i astronomiprosjektet